
Vinkovci, 5. listopada 2026.

Temeljem čl. 7. Zakona o knjižnicama i knjižničnoj djelatnosti („Narodne novine“, br. 17/19, 98/19, 114/22, 36/24), čl. 23. Pravilnika o zaštiti, reviziji i otpisu knjižnične građe („Narodne novine“, br. 27/23), čl. 31. Statuta Gimnazije Matije Antuna Reljkovića i Pravilnika o radu školske knjižnice, Školski odbor  Gimnazije Matije Antuna Reljkovića na svojoj 29. sjednici održanoj dana 5. listopada 2026., pod 4. točkom dnevnog reda, donosi
ODLUKU
o provođenju redovne revizije knjižničnoga fonda Gimnazije Matije Antuna Reljkovića
I.

(1) Revizija knjižnične građe u Gimnaziji Matije Antuna Reljkovića (dalje u tekstu: Škola) bit će provedena u razdoblju od 5. 10. 2026. do 5. 12. 2026.

(2) Za vrijeme provođenja revizije knjižnica Škole će biti otvorena za korisnike.
II.
Za članove Povjerenstva za provođenje revizije i otpisa (dalje u tekstu: Povjerenstvo) imenuju se:

1. stručna suradnica knjižničarka Tatjana Begonja Hladik, predsjednica Povjerenstva,
2. nastavnica Hrvatskog jezika Marijana Bošnjak, članica Povjerenstva,
3. nastavnica Hrvatskog jezika Marija Posavčić, članica Povjerenstva.
III.

Zadaće Povjerenstva su:

· pripremanje knjižnične građe i dokumentacije,

· provođenje postupka revizije,

· utvrđivanje stvarnog stanja knjižnične građe i njezine materijalne vrijednosti,

· utvrđivanje posljedica nastalih uporabom knjižnične građe.
IV.

Povjerenstvo je po obavljenoj reviziji dužno predati ravnateljici Škole i Školskom odboru Zapisnik o reviziji, Zapisnik o otpisu s popisima knjižnične građe predložene za otpis i njezinom materijalnom vrijednosti te prijedlog o načinu postupanja s otpisanom knjižničnom građom.

V.

Ova Odluka stupa na snagu danom donošenja.
Predsjednica Školskog odbora
_________________________

            Jasna Lovrić, prof.
Dostaviti:

1. Školski odbor,
2. Povjerenstvo,
3. školska knjižnica,
4. pismohrana.
